polyglot-tagger/wikipedia-language-snippets-filtered huggingface dataset:
Луй ван Артанъянтай уулзахдаа байгуулсан гавъяануудаар нь бахархаж байгаа төдийгүй албанаас чөлөө авсан үеийн явдлыг дурсан түүнийг язгууртаны үүргийн дагуу өөртөө дахин үнэнчээр алба хаахыг тушаана.
Мөн түүнд жилд 20000 алтан зоосны цалин авах ба шадар цэргийн ахмад буюу захирагчийн албыг олгохоо мэдэгдэн түүнийг Фукегийн Иль-бель дах цайзыг бэхэлж байгаа цуу яриаг тагнуулахаар хойт зүг руу илгээнэ.
Арамис түүнийг вангийн туршуул байх гэж сэжиглэн Портосын хамт яаралтай Парист ирж Фукетэй уулзан төлөвлөгөө илчлэгдсэн тул бэхлэлт цайзыг ванд бэлэглэхийг зөвлөн түүнийг ван руу явуулна.
Эдгээр үйл явдлын дундуур Английн гүнж Парист ирж хуримлах ёслол болох, гүнжид урласан английн герцог Бекингем ба Раулын анд Де Гиш гүн нарын дурлал, өрсөлдөөн, жононгийн хардалт, Раулын хувьд гэнэтийн цохилт болсон Луйза де Лавальер авхайн гүнжийн шадар болсон болон түүний ордны олон нууц явууллага үйлдэлд оролцсон үйлдлүүд, улмаар Луй вангийн амраг болж Раулыг сэтгэлийн зовлонд унагасан зэрэг тухайн үеийн францын вангийн ордон, вангийн хүрээлэлд болж байсан олон үйл явдлууд хоорондоо уялдаатай уран сайхнаар зохиомжлогдон өгүүлэгдэнэ.
Эрх мэдэлд дуртай Арамис Бастилын цайзад хоригдож байгаа нууцлаг хоригдол болох багтай хүнийг санамсаргүй мэдсэнээ ашиглан Фукед хэлэлгүй Луй ванг Портосын хамт хулгайлан Бастилд хорих ба хоригдлыг вангийн оронд тоглоомын хүн болгон суулгахыг оролдох бөгөөд энэ бүхнийг мэдсэн Фуке ванг Бастилаас өөрийн биеэр суллуулна.
Гэтэл түүнийг өмнөхөн нь Раулыг Африкт баатарлагаар жинхэнэ тайж хүний ёсоор амь эрсэдсэн тухай Бофор вангаас ирсэн гунигт мэдээ бүхий захиаг барьсан уй гашуугаасаа болон сульдсан хөгшин Атос буюу Де Ла Фер гүн угтана.
Раул, Атос, Портос нарын үхлээс хэдэн жилийн дараа Луй вангийн нэгэн удаагийн ангийн үед Испаний элчин сайд ирсэн нь энэ үед вангийн итгэлт дотно шадар хүн болсон шадар цэргийн ахмад Артанъяны хуучин анд Арамис буюу де Эрбле байдаг.
Энэ үед Францын ван фландр буюу голландын эсрэг аян дайнд эрчимтэй бэлтгэж байх ба Кольберын эдийн засаг санхүүгийн үйл ажиллагааны үр дүнд францын арми тухайн үеийн хамгийн хүчирхэг болж чадсан байна.
Захианд Артанъянд Францын маршал цол олгосон болохыг мэдээлсэн байдаг ба захиаг уншиж дуусах үед дайсны их бууны тэнэсэн сум түүний дэргэд дэлбэрэхэд Артанъян үхлүүт шархдан хэдхэн мөчийн дараа амьсгаа хурааснаар энэхүү роман дуусгавар болдог.
Зохиолч эдгээр хүмүүсийн оролцсон түүхэн үйл явдлуудын дунд зохиолын баатруудыг бодиттойгоор оролцсон мэт нарийн гүн гүнзгий уялдаатайгаар дүрсэлсэн байна.
д Артанъяаны эх дүр болох Шарль Ожье де Бац де Кастельмор, гүн д’Артаньян нь францын маршал цолтойгоор фландрын аян дайнд оролцож байгаад Нидерландын Маастрихт хотын бүслэлтийн үед амь үрэгдсэн байжээ.
Катыньд зөвлөлт засгийн буудан хороосон польш офицеруудын булшийг олсноо германы радио 1943 оны дөрөвдүгээр сарын 13-нд зарласан бөгөөд тэдний нэрсийн жагсаалтыг Польшийн хотуудад чанга яригчаар уншин сонсгож байв.
Харин Зөвлөлтийн мэдээлэх товчоо үүнд дөрөвдүгээр сарын 15-нд албан ёсоор няцаалт хийж, тэдгээр амь үрэгдсэн офицерууд бол 1941 оны зун Смоленскаас баруун тийш хамгаалалтын барилгын ажилд дайчлагдаж байгаад германчуудад олзлогдсоныг гитлерчүүд буудан устгасан гэж мэдэгдэж байв.
Польшийн улаан загалмайн техникийн комиссийн тусламжтайгаар булшны малтлагыг 1943 оны гуравдугаар сарын сүүлчээс зургадугаар сарын эхэн хүртэл хийж 4243 хүний цогцосыг гаргаад тэндээс олдсон бичиг баримтаар нь 2730 хүний нэр хаягийг тогтоосон байна.
Германы арми 1941 оны зургадугаар сарын 22-нд Зөвлөлтөд довтолсны дараа Лондонд байсан Польш, Зөвлөлтийн Засгийн газрын хооронд хэлэлцээр болж 1939 оны наймдугаар сард Зөвлөлт-Германы хооронд байгуулагдсан харилцах үл довтлох тухай гэрээг хүчингүйд тооцон харин Польш-Зөвлөлтийн хооронд дипломат харилцаа тогтоожээ.
Үүний дараа ЗХУ-ын Дээд Зөвлөлийн Тэргүүлэгчдийн 1941 оны наймдугаар сарын 12-ны өдрийн зарлигаар лагерь болон тусгай суурины хоригдол польшуудад өршөөл үзүүлсэн байв.
1941 оны намар, 1942 оны хавар генерал Андерсийн армийг байгуулж буй газар ирээгүй хэдэн мянган Польш цэргийн талаар Польшийн албан ёсны хүмүүс мэдээлэл өгөхийг шаардаж байв.
1942 оны зуны сүүлчээр Андресийн арми Дундад Азид хангамж муу гэсэн шалтгаанаар Иранд гарсан ба тэндээсээ холбоотны цэргийн хамт Италийг гитлерчүүдээс чөлөөлөхөд оролцсон байна.
Хрущевт ирүүлсэн нууц зурвасдаа хуучин хөрөнгөтөн Польшийн офицер, жандарм, цагдаа нарын 14552 олзны хүн ба Баруун Украин, Белоруссийн шоронд хоригдож байсан 7305 хүнийг, мөн түүн дээр Хатынийн ойд буудуулсан 4421 хүнийг Төв хорооны Улс төрийн товчооны 1940 оны шийдвэрээр буудан устгасан учир тэдний хэргийг устгах санал тавьсан байв.
“Худал Катынь” бол Зөвлөлтийн талаас дэлхийд өөрсдийн хувилбарыг үнэн гэж харуулах оролдлогоос гадна Зөвлөлтийн суулгасан Польшийн коммунист засаглалын дотоод бодлогын нэг элемент байлаа.
Мөн энэ бодлогын нэг чиглэл нь Лондон дахь Засгийн газарт захирагдаж байсан гитлеризмын эсрэг өргөн олны нууц хөдөлгөөний Крайовой Арми байгууллагын үйл ажиллагааг доош хийн муулан буруутгах явдал байлаа.
Лондон дахь Польшийн Засгийн газар Хатынийн ойгоос олдсон Польш офицерийг хөнөөсөн хэргийг мөрдөх хүсэлтээ Олон улсын улаан загалмайд 1943 онд гаргасны дараа ЗХУ тэднээс холбоогоо таслажээ.
Хэдхэн хоногийн өмнө амь үрэгдсэн Польшийн ерөнхийлөгчийн Хатынийн гашуудал дээр хэлж амжаагүй үгэнд нь НКВД-гийн бүх архивыг нээж хэргүүдийг тодорхой болгохыг Оросын удирдлагад уриалсан байжээ.
1940 оны гуравдугаар сарын 5-нд Бүх Оросын коммунист намын Төв хороо “лагерьт хоригдож байсан 14700 офицер, албан хаагчид, газрын эзэд, цагдаагийнхан, тагнуулчид, шоронгийн харгалзагч нарыг” буудах тушаал гаргасан байна.
Польшийн олзлогсод ба хоригдлуудын тэр ангилалын хүмүүс “зөвлөлт засгийн эвлэршгүй бөгөөд засрашгүй дайснууд учраас” тэднийг буудах хэрэгтэй гэж Л.Берия бичсэн байлаа.
Польший эсрэг германтантай хамтран довтолсон зөвлөлтийн эсрэг Польшийн армийн цөөн хэсэг Улаан армид эсэргүүцэл үзүүлсэн ба 1939 оны сүүлчээр Улаан армид 240-250 мянган польш цэрэг, офицер, цагдаа ба хилийн цэрэг шоронгийн харгалзагч зэрэг олзлогдсон байжээ.
Ийм олон хүийг хооллож, байр сууцаар хангах нь хэцүү байсан учир жирийн цэрэг бага дарга нарыг суллан гэр гэрт нь буцааж, үлдсэнийг нь Зөвлөлтийн НКВД-гийн хэдэн лагеруудад илгээсэн юм.
Козельск, Осташковск, Старобельскийн олзлогсдын 395 хүнээс бусдыг нь зуу зуугаар нь Смоленск, Калинин, Харвьков мужийн НКВД-гийн газар илгээж, тэднийг хүрэлцэн ирэнгүүт нь цаазалж байжээ.
Үлдсэн 395 хүнийг нь Сталинградын дэргэдэх лагерь байлгаж байгаад 1941 оны наймдугаар сард Польшийн армийг бүрдүүлж эхлэхэд армийн командлалд нь шилжүүлсэн түүхэн баримт бий.
Польшийн офицеруудыгг цаазалж эхэлсний дараа тэдний гэр бүлийнхэнийг Казахстанд нүүлгэх ажиллагааг 1940 оны дөрөвдүгээр сарын 13-нд эхлүүлсэн байлаа.
Польшууд Германы армитай 17 дахь хоногтоо цус асгаруулсан тулалдаан хийж байхад баруун талаас нь Зөвлөтийн Улаан арми /Уг Польштой бас харилцан үл довтлох гэрээтэй байсан хэрнээ/ Польшид нэвтрэн оров.
Польш хоёр фронтод тэмцэлдэх чадваргүйг ойлгосон Польшийн ерөнхий командлагч Улаан армийн эсрэг тулалдах тушаал өгөөгүй ба зөвхөн зэвсгийг нь хураах оролдлого хийвэл эсэргүүцэл үзүүлэхийг зөвшөөрсөн байлаа.
Уг дүгнэлтэд Смоленскаас баруун тийш байсан гурван лагерьт хоригдож байсан польшууд германчууд ирэхэд тэндээ үлдсэн боловч 1941 оны намар нь тэднийг гитлерчүүд буудан хороосон гэж бичжээ.
Катыний хядлага гэдэг нь Зөвлөлтийн НКВД-гийн лагеруудад байсан 22 мянган польш хүмүүсийг 1940 оны дөрөв, тавдугаар саруудад буудан устгасан цуврал үйлдлүүдийг хэлдэг.
Арваннэгэн улирал «Миннесота Тимбервулвзэд» зүтгэсэн Гарнетт 2007 онд «Бостон Селтикст» нэгдсэн жилдээ Пол Пирс, Рэй Аллен нарын «их гурвалдаж» НБА-д аваргалсан түүхтэй.
Кино хэдийгээр оройтож мэндэлсэн ч урлагийн бусад төрлүүд дотроос асар хурдтайгаар бусдыгаа гүйцэж түрүүлэн хөгжсөнөөр урлагийн бүх төрлүүдийн нэгдэл болж гарч ирсэн юм.
Эхлээд дуугүй байснаа дуутай, хар цагаан байснаа өнгөтэй, өргөн формат, 35 байснаа 70мм-ийн хальс, дуу нь моно байснаа стерео гээд ингээд яриад байх юм бол киноны хөгжил маш цөөхөн жилийн дотор танигдахгүй болтлоо дэвшсэн.
Францын Люмер овогт Огюст, Луи гэгч ах дүү хоёр 1895 онд Америкийн зохион бүтээгч Томас Альва Эдисоны 1847-1931 туурвисан кинеспопыг улам боловсронгуй болгон сайжруулж, Парижийн Капуцинов хэмээх цэцэрлэгт гудамжинд “Галт тэрэг ирсэн нь”, “Ажилчид үйлдвэрээс гарч байна” хэмээн богино хэмжээний кино үзвэрийг хүмүүст толилуулж, кино урлагийн түүхийн шавыг тавьсан билээ.
Ингээд 1895 оны 12 сарын 28нд хамгийн анхны худалдааны зорилготой киног тэд гаргаж байсан бөгөөд энэ нь 20 минут үргэлжлэх бөгөөд 10 тусдаа үйл явдлыг харуулж байсан байна.
Ишлэл: „Бичих бол барилдахтай адил. Зохиол бичихэд ч бас хичээл зүтгэл болон техник шаардлагатай. Аливаа зохиолыг бичихдээ дайсан уруугаа довтлох мэт дайрах ёстой. Барилдснаар би төвлөрч сурсан. Чухал бус зүйлүүдийг орхих тэр хонгилын үзүүрийн гэрлийг бөх надад харуулсан. Бөх барилдсанаар би өөртөө итгэх болон өөртөө шударга байх хоёрын ялгааг мэдсэн. Чи дээд зэргийн бэлтгэлтэй, соргог байж, юу чадахаа мэдэх ёстой. Гэхдээ өөрийгөө ялагдашгүй гэж бодож болохгүй. Эс тэгвээс чи урьд нь 10 удаа ялж байсан өрсөлдөгчдөө ч ялагдах болно.“)
"Гарп ертөнцийг хэрхэн харсан бэ? / " хэмээх роман нь амжилт олох хүртэл тэрээр хөл бөмбөг тоглонгоо газрын самар заран, зөөгч хийж, Америкийн Их Сургуулиудын бөхийн багийг дасгалжуулдаг байжээ.
Ирвинг Питтсбургийн Их Сургуульд 1961 оноос эхлэн Английн уран зохиолоор сурч эхэлсэн бөгөөд 1962/64 онуудад буюу 2 семестр Вена хотноо суралцаж байхдаа анхны романыхаа сэдвийг олжээ.
Түүний өрөө нь хүйтэн байдаг байсан тул тэрээр амьтны хүрээлэн, цайны газруудаар цагаа өнгөрүүлэн, мотоциклоор давхиж, Гюнтер Грассын Тугалган бөмбөр / романыг уншин, онгод орж Баавгайг сулла!
Тэрээр 3 дахь романаа хэвлүүлснийхээ дараа хэвлэлийн газар нь түүнийг хангалтгүй дэмжиж байна хэмээн үзэж, дараагийн Гарп ертөнцийг хэрхэн харсан бэ?
1998 онд бичсэн 1 жил бэлэвсэрсэн нь хэмээх романаас нь сэдэвлэн бичсэн түүний анхны Чимээ гаргахгүйг хичээдэг нэгэн чимээ нэртэй хүүхдийн ном 2003 онд хэвлэгджээ.
кинондоо Ирвинг сургуулийн багийг удирддаг шүүгчийн туслах дүрийг, Бурхны бүтээл ба чөтгөрийн оролцоо кинонд гал тэрэгний өртөөний зохицуулагчийн дүрийн тус тус бүтээсэн байна.
1 сарын 18 — Г.Занабазарын нэрэмжит Дүрслэх урлагийн музей үүсэн байгуулагдсаны 50 жилийн ойд зориулан сар шинийн өмнө “Ач авралт охин тэнгэрүүд ба Дара эх” үзэсгэлэнгээ дэлгэх гэж байна.
“Ач авралт охин тэнгэрүүд ба Дара эх” үзэсгэлэн нь 2016 оны нэгдүгээр сарын 25 ны өдөр тус музейн үзэсгэлэнгийн танхимд болох бөгөөд тус үзэсгэлэнд Балданлхам, Бүжинлхам, Гүнжинлхам, Янжинлхамба Цагаан дара эх бурхдаас бүрдсэн нийт 300 орчим бүтээл дэглэж үзүүлнэ.
1 сарын 20 — Дэлхийн нийтийн хэрэглээнд ухаалаг утас, таблет, айпад зэрэгт хэрэглээгээ алдаж буй компьютерийн борлуулалт 2015 онд шинэ доод хэмжээнд хүрч өмнөх жилээс 10,4%-аар буурч 276,2 саяд хүрэв.
Энэ сонгуулиар Монгол Ардын Нам нийт 65 суудал, Ардчилсан Нам 9 суудал, Монгол Ардын Хувьсгалт Нам 1 суудал авсан бол бие даан нэр дэвшигчдээс нэг хүн УИХ-д сонгогдсон байна.
Олон нийтэд зориулсан пэйнтболлын талбайд ариун цэврийн өрөө, хээрийн хоол идэх хэсэг, хувцасны шүүгээ, тоног төхөөрөмжийн түрээс, хий дүүргэх үйлчилгээ болон хоолны үйлчилгээ үзүүлдэг.
Зарим оронд тодорхой аюулгүйн болон даатгалын стандартыг багтаасан пэйнтболлын спортын журам гэж байдаг бөгөөд оролцогчдод аюулгүй байдлыг хангаж тоглоход нь заавар, зөвлөгөө өгөх тусгай ажилтан хүртэл гаргасан байдаг.
Пэйнтболлын будаг нь хүнсний будаг агуулсан байдаг ба зарим сумны найрлагад илүү тод харагдуулах зорилгоор төмөрлөг ширхэг болон эрдэнэ шишийн цардуул агуулагдсан байдаг.
Хамгийн анхны зохион байгуулалттай явагдсан пэйнтболлын тэмцээнийг 1981 онд Нью-Хэмпширт Чарльз Гэйнэс болон Боб Гарнси хэсэг нөхдийн хамтаар явуулж байсан хэмээн тэмдэглэгдэн үлджээ.
Миннесотагийн Пэйнтболлын Нийгэмлэгийн хийсэн судалгаагаарпэйнтболлыг харьцангуй аюулгүй споорт гэж үзсэн бөгөөд жилд 100,000 тоглогч тутамд 20 бэртэл гэмтэл байдаг.
2003 оны судалгаагаар 1992 оны 4 сараас 2002 оны 3 сарын хооронд Порто Жоа Эмнэлгийн нүдний тасагт спортоос үүдэн нүдэндээ гэмтэл авсан 24 өвчтөний зөвхөн 5 нь л пэйнтболл тоглох үед нүдэндээ гэмтэл авсан байжээ.
Түүнлчэн Бостон дахь Массачусетсын Нүд, чихний эмнэлгийн нэг жилийн хугацаанд явуулсан судалгаагаар хамгийн их нүдэнд гэмтэл учруулдаг спортод сагсан бөмбөг, бэйсболл, хоккей болон бадминтон багтжээ.
Өөр нэг судалгаагаар пэйнтболлоос авсан нүдний гэмтэл нь маск гэх мэт хамгаалалтын төхөөрөмж хэрэглээгүй, эсхүл тоглогч өөрөө тайлсан тохиолдолд авсан гэмтэл байгааг тогтоожээ.
Хамгаалалтын хэрэгслийг зохих ёсоор зүүгээгүй тохиолдолд нүдний гэмтэл авсан байсан бөгөөд тухайн гэмтэл нь ихэнхдээ хараагүй болгох үр нөлөөтэй байжээ.
2007 онд Канадад пэйнтболл тоглож байсан 11 насны хүү маскаа авсан байсан үедээ мөн ижил талбайд тоглож байсан насанд хүрсэн тоглогчийн сум яг нүдэнд нь онож ноцтой гэмтэл авсан тохиолдолд болсон бөгөөд үүнээс үүдэн пэйнтболл тоглох насны доод хязгаарыг 16 хэмээн тогтоожээ.
Пэйнтболл бол багаар эсхүл цөөхүүл тоглон өрсөлдөгчөө усанд уусдаг будаг агуулсан, гадуураа желатинаар бүрхсэн сумаар пэйнтболлын буугаар буудаж тоглодог спорт юм.
Пэйнтболлын технологийг цэрэг арми, хууль хэрэгжүүлэх байгууллага, цэргийн зохион байгуулалттай болон хамгаалалтын албаныхан цэргийн сургалт явуулах зорилгоор, мөн үймээн бослогыг дарах, онц аюултай сэжигтнийг үхэлд хүргэхгүйгээр дарах зорилгоор ашиглаж байв.
Тухайлбал өрсөлдөгчийн тугийг эзлэн авах, дайсныг устгах, зэвсгийн нөөцийг хязгаарлагдмал хэмжээтэй олгох, мөн тодорхой цэг эсхүл нутаг дэвсгэрийг хамгаалах эсхүл дайрах, тоглоомын талбайд нуусан объектыг илрүүлэх гэх мэт даалгавартай байж болно.
2010 оны 6 сард Мухамед Махмуд Алесса болон Карлос “Омар” Эдвардо Алмонте гэгч хоёр эрийг Сомалитай холбоотой хэмээн баривчилсан бөгөөд тэднийг АНУ-аас гадна хүмүүсийг алах, зэрэмдэглэх болон хулгайлах ажиллагаа болон алан хядах ажиллагаанд оролцсон хэмээн буруутгажээ.
Үүний зэрэгцээ 2003-04 оны хооронд Виржиниа Жихад Сүлжээнд байсан хэргээр буруутгагдсан 11 эр Виржиниагийн Спотсилваниа Каунтид пэйнтболлын сургуулилт хийдэг байсан бөгөөд яллагчдын үзсэнээр тэд жихад ажиллагаанд бэлтгэн тулааны ур чадвараа хөгжүүлэх, тактикын үйл ажиллагаа явуулах бэлтгэлээ тэнд хийж байсан ажээ.
2006 онд, Виржиниа Жихад Сүлжээний Али Асад Чандиад Пакистаны террорист байгууллага болон Лашкар-и-Тайбад дэмжлэг үзүүлж байсан үндэслэлээр 15 жил шоронд хорих ял оноожээ.
Тэмцээний дүрмийг лиг тодорхойлох хэдий ч тоглолтын үеэр тоглогчид хоорондоо төхөөрөмж ашиглан харилцах, мөн талбайн саадыг өөрчлөн байршуулах зэргийг ерөнхийдөө хориглодог.
Саяхнхаас газарт бэхэлсэн хийлдэг бункер бүхий талбай нь ихэнх тэмцээнийг явуулдаг стандарт хэлбэр болсон бөгөөд зөөлөн саад нь гэмтэл бэртлийг бууруулдаг байна.
Мөн хийлдэг бункерыг хийг нь гаргаад багахан талбайд хадгалж болох учир түр хэрэглэх талбай бэлдэхэд хялбар болгосны зэрэгцээ хөрсөнд үзүүлэх нөлөө ч бага юм.
Пэйнтболлын чанар нь бөмбөгний бүрхүүлийн бат бөх, бөмбөлгийн дугуй хэлбэр, мөн дүүргэгчийн зузаан зэргээс хамаарах ба чанар сайтай бөмбөгүүдийн хэлбэр төгс бөөрөнхий, бүрхүүл нь хүрэх төдийд задрахаар нимгэн, мөн тоглоомын явцад нууж, арчих аргагүй тод өнгөтэй байдаг.
Хамгийн өндөр зэрэглэлийн пэйнтболлд эрдэнэшишийн цардуул болон төмөр шиг ширхэг агуулсан байдаг тул ямар ч өнгийн гадаргуу дээр тусахад гялтганасан өнгө үлдээдэг бөгөөд арчиж арилгахад хүнд байдаг.
Үйлдвэрлэгчид болон дистрибьюторууд уламжлалт тосон суурьтай будаг, шахсан 2 хийнээс татгалзаж, усан суурьтай уусмал болон шахсан хий ашигласан илүү “байгаль орчинд ээлтэй” болгох хүчин чармайлтуудыг авч хэрэгжүүлж байна.
Пэйнтболл тоглоомын төрөл нь эсрэг багийн тугийг эзлэн авах, дайсныг устгах, сумаа дуустал, мөн тодорхой цэг болон нутаг дэвсгэрийг хамгаалах эсвэл тоглоомын талбайд нуусан обьектуудыг илрүүлэх гэх мэт байдлаар тоглож болно.
Хамгийн өргөн цар хүрээтэй болдог тэмцээнүүдээс дурдвал Нью-Йоркийн Корамд болдог ’ , Мичиганы Пинкнигийн гадна зохиогддог ’ , Пенсилванид болдог зэрэг 3500-4000 орчим тоглогч оролцсон хоёр өдрийн турш үргэлжилдэг, жил тутам зохиогддог тэмцээнүүд байна.
Пэйнтболлын суманд оногдсоноос үүдэх зовиураас болж зарим нээлттэй тэмцээний үеэр тоглогч өрсөлдөгчдөө заасан зайнаас дотогш ойртсон үед буудаж болохгүй байх дүрмийг хэрэгжүүлдэг бөгөөд ийнхүү хамгийн бага зайг 4,5м г.м.
Түүнээс хойш нэг удаад буудах тоо нэмэгдэж, нүүрстөрөгчийн давхар исэл -ийн савыг 9-өөс 20 унци болгон томруулсан, мөн шахсан хий болон азотын хэмжээг 13-аас 88 болгож нэмэгдүүлсэн, түүнчлэн даралтыг 5000 болгосон.
Үүнийг илүү тодорхой болгох, талбайн тодорхой хэсэгт байгаа хүмүүс, тодруулбал тоглогч, үзэгч ялгаагүй бүгд маск зүүх эсхүл бүх тоглогчийн буунд баррелийг түгжих түгжээ байх эсхүл бууг хийн үүсвэрээс нь салгах, ингэснээр санамсаргүй сум тавигдаж нүдийг гэмтээхээс хамгаална.
Учир нь масканд ойн цацарсан будаг амьсгалах нүхээр нэвтэрч нүдийг загатнуулах, мөн хэт ойроос маск руу буудах үед зөв хийгээгүй линзийг унагах, толгой, хүзүү болон нүүрний хамгаалалтгүй хэсэгт онож гэмтээх зэрэг эрсдэлтэй.
Лигүүд нь бүс нутгийн, үндэсний эсхүл олон улсын гэсэн янз бүрийн хэмжээтэй байх бөгөөд зохион байгуулалттай тэмцээнийг мэргэжлийн, хагас мэргэжлийн болон сонирхогчдын багуудын дунд зохион явуулдаг.
2010 оны байдлаар, томоохон хэмжээний лигд АНУ-ын , болон , Азид Пэйнтболлын Азийн Лиг, баруун Европт , Зүүн Европт , АНУ болон Канадад Үндэсний коллежийн пэйнтболлын холбоо зэрэг орж байна.
тоглоомын дүрмийг аюулгүй байдлыг хангах, тоглоомыг шударга явуулах, хууран мэхлэх байдлыг зогсоох үүднээс, мөн тоглох газраас хамаарч тодорхой дүрэм журмуудыг хэрэгжүүлэх нь зүйтэй.
Хэрэв пэйнтболлын сум тоглогчийн бие дээр бус, зэргэлдээх гадаргуу дээр тусч будаг үсэрсэн бол үүнийг тооцохгүй, учир нь будаг тоглогч дээр гүн мөр үлдээсэн байх ёстой.
Томоохон хэмжээний тэмцээнд арчиж байгаад баригдсан тоглогчийн багт нэмэлт шийтгэл ногдуулж, тухайн баригдсан тоглогчийг түүний ойр байгаа хоёр тоглогчийн хамтаар тэмцээнээс хасах арга хэмжээ авдаг.
Шүрших гэдэг нь тоглогч хэд хэдэн удаа хурдтай буудаж эсхүл галлах хязгаарыг давуулан буудсаны дараа цахилгаан буунуудад ажиглагддаг бөгөөд буу гохыг дарахаас ч хурдтайгаар буудаж эхлэхийг хэлнэ.
Тамирчны хамгаалагч: Бусад спортод ч мөн адил хурдтай хөдөлж буй биетийн учруулж болох нөлөөнөөс хамгаалах зорилгоор тоглогчид биеийн эмзэг хэсгийг хамгаалах хамгаалалтыг өмсдөг.
Эрчүүд нь хөлбөмбөг, хоккей, сагсан бөмбөгт ашигладагтай төстэй хатуу аяга хэлбэрийн хамгаалалт зүүдэг, бол эмэгтэйчүүд цээжний хамгаалалт эсхүл хатуу гадаргатай хөхөвч өмсдөг.
Пэйнтболлын цамц болон өмд: Тэмцээнд оролцогчид тоглогчийг хөдлөхөд саадгүй, тэднийг пэйнтболлын цохилт болон бусад чулуу, хатуу гадаргууд биеэ гэмтээхээс хамгаалсан тусгай хувцас өмсдөг.
Тээврийн хэрэгсэл: Мөн л тэмцээнд бус, зохиомжит тоглолтод түгээмэл хэрэглэдэг дөрвөн дугуйт, түрдэг тэрэг г.м “зэвсэглэсэн тээврийн хэрэгслүүд” байдаг бөгөөд тоглогчид түүнийг цохилтоос хамгаалах, талбайг тойрохдоо ашиглана.
Мөн тоглогч түүнийг хасагдсаныг мэдсэн хэр нь үргэлжлүүлэн буудахыг “хэт олон буудсанд” тооцох бөгөөд энэ нь өрсөлдөгчид аюултай гэмтэл учруулж болзошгүй байдаг.
Мэргэжлийн пэйнтболлын баг нь нэг эсхүл түүнээс илүү спонсороос санхүүгийн, тоног төхөөрөмжийн болон бусад хэлбэрийн туслалцаа авч, хариуд нь сурталчилгааг явуулж тоглодог багийг хэлнэ.
Пэйнтболлын тоног төхөөрөмж нь тоглоомын хэлбэр, даалгавар, мөн тоглогч тоног төхөөрөмжид хэр мөнгө зарцуулах сонирхолтой байгаагаас хамаараад өөр өөр байж болно.
Уйгурын хаант улс 840 онд унасны дараа Киргизийн хаант улс Монголд 924 он хүртэл ноёрхож байсан гэдэг ч Судрын чуулганд дурьдсанаар Татар аймаг хүчирхэгжин Монголын нутагт нөлөөгөө тогтоосон гэдэг тул Түрэгийн үе 840 онд дууссан гэх үндэстэй юм.
Зарим түрэг судлаачид монголчуудыг 12-р зууны үед одоогийн Монгол улсад бараг байгаагүй, тухайн үеийн монголчуудыг Монголын зүүн хойд хэсэг, Буриад, Өвөр Байгалын хязгаар, Эрхүү муж, Хятадын Хянган аймаг хавиар байсан цөөн тооны буриад, түмэд, тайчууд, барлас, жадран зэрэг овог аймгууд бүрэлдүүлж байсан бусад хэрэйд, найман, жалайр, хонгирад, (хонгирадын салбар овгууд болох горлос, ихирэс, хонхлууд, олхонуудыг оролцуулан), ойрад, баяд, онгуд, татаруудыг түрэгүүд байсан гэж тайлбарладаг.
Гэвч дэлхийн эрдэмтдийн дийлэнх нь Түрэгийн захиргааны 300-аад жилд түрэг, монголчууд холилдож түрэг, монгол холимог овог аймгууд үүссэн байж болох ч эдгээр овог аймгууд бүгдээрээ монголчууд гэсэн үзлийг баримталдаг.
Мөн Кидан улс 924 онд Киргизийн хаант улсыг бут цохин Монголоос шахсанаар Монгол дахь түрэгийн нөлөөг бүрмөсөн дуусгасан гэдэгтэй дэлхийн эрдэмтэд ерөнхийдөө санал нийлдэг.
Энэ нь засаг захиргааны нэгжийг шинээр зохион байгуулах, овог аймгаараа хуваагдан зөрчилдөхөөс сэргийлэх зорилготой байсан ба үүнээс хойш овгийн удирдагчийн байр суурь илт суларч хошуу, отог зэрэг шинэ засаг захиргааны нэгж улс төрийн бутралын үед гарч иржээ.
13-р зууны үед ИМУ байгуулагдсаны дараа овог аймгууд бутран алга болох, шинэ овог аймаг бий болох, аймгууд нүүх үйл явц эрчимтэй өрнөсний үр дүнд 1368-1691 оны Монгол ороны аймаг угсаатны бүлгүүд бүрджээ.
Пэрлээгийн судалсанаар найман, хэрэйд, баяд, мэргид, ойрад, татар, буриад, түмэд, ойн иргэд, онгуд, киданчуудаас бусад МНТ-д дурьдагдсан монгол овог аймгууд Хамаг Монголын ханлигт буюу Монголын зүүн хойд хэсэг, Өвөр Байгалийн хязгаарийн өмнөд, төв хэсэг, Өвөр Монголын хойд хэсгээр тархсан байна.
13-р зуунд хэрэйд, найман, хонгирад, жалайр зэрэг аймгийн нилээд хэсэг нь баруун тийш нүүсэнээс уулаасаа цөөн тоотой Монголын хүн ам цөөрч Монголын нутгийн зарим хэсэг эзэнгүйрэхэд нөлөөлсөн байна.
Тиймээс ч социализмийн үеийн Монголын түүхчид Чингис хааны Монголыг нэгтгэсэн гавъяаг нь үнэлэн зохиол бүтээлдээ дурьдсан байдаг ч Монголын хүн амыг тараан цөөрүүлсэн гэж буруутгадаг байв.
Монголчуудын тоо 12-р зуунд 1,5-2 сая гаруй байсан учир монголчуудын гадагш хийсэн нүүдлийн цар хэмжээ тийм ч их биш гэж үздэг бөгөөд үндсэн хүн ам нь Монголдоо үлдсэн бололтой.
9-12-р зууны үед монгол овог аймгууд Байгаль нуур, Ангар мөрнөөс өмнө зүгт Цагаан хэрэм, Шар мөрөн, Их Хянганы нуруунаас Эрчис мөрний эх, Хар Эрчис, Зайсан нуур, Тэнгэр уул хүртэл нутагт тархан сууж байв.
Дайнд ялагдал хүлээх болсон салан тусгаарлагчид Оросын олон нийтэд нөлөөлөхийн тулд барьцаалах ажиллагаанууд явуулах болсон бөгөөд Шамил Басаев Будённовскийн эмнэлэгт 1500 хүнийг барьцаалж, Оросын Ерөнхий сайд Виктор Черномырдинтэй хэлэлцээ хийн гал зогсоох хүртэл 120 орчим Оросын иргэд алагджээ.
Уг ажиллагааг оросын армийн бүрэлдэхүүнээс өөрсдөө зохион байгуулсан гэж үзэх нь бий бөгөөд ингэснээр генерал Романов болон Чечений армийн командлагч Аслан Масхадов нарын хоорондын итгэлцэл дээр үндэслэн намдаад байсан гал намжилт эвдрэв.
1996 оны 2 сард Грозныйд тусгаар тогтнол олгохыг шаардан жагссан олон арван мянган энгийн иргэдийн өөдөөс холбооны хүчин, түүний утсан хүүхэлдэй болох чеченьчүүд гал нээсний улмаас олон арван хүний амь нас сүйдэж, шархдав.
Оросын зэвсэгт хүчин өөрийн иргэдийн эсрэг 7 хоног үргэлжилсэн агаарын болон их бууны нүсэр бөмбөгдөлт явуулсан нь цэргийн мэргэжилтнүүдийн дүгнэлтээр Дэлхийн дайнд Дрезденийг бөмбөгдсөнөөс хойшхи Европт болсон хамгийн том бөмбөгдөх ажиллагаа болсон хэмээн дүгнэгдсэн байдаг.
1995 он гарах шинэ жилийн урьд өдөр Оросын арми томоохон ялагдал хүлээж 2000 орчим оросын цэргүүд амь насаа алдан, Грозныйгийн төмөр замын төв буудлын орчим Майкопын хэмээн алдаршсан 131-р моторжуулсан буудлагын бригад бүрэн сүйрчээ.
Уг тушаалыг Оросын хуурай замын хүчний удирдагч, Генерал Эдуард Воробёв “өөрийн ард түмний эсрэг арми илгээх нь гэмт хэрэг” гэсэн үндэслэлээр гаргасан байсан бөгөөд Ельцин түүнийг тэр дор нь төрийн эсрэг гэмт хэрэг үйлдсэн хэмээн албан тушаалаас нь огцрууллаа.
Ельцины үндэстний асуудал хариуцсан зөвлөх Эмил Пань, Оросын батлан хамгаалахын дэд сайд, генерал Борис Громов , генерал Борис Поляков нар мөн эсэргүүцэж буйгаа илэрхийлэн огцров.
1994 оны хавар Ерөнхийлөгч Ельцин Татарстаны Ерөнхийлөгч Минтимер Шайвмьевтэй тусгайлан улс төрийн хэлэлцээрт орж, түүнд нилээд өргөн эрх мэдэл бүхий өөртөө засах эрхийг олгосноор холбоонд албан ёсоор элсүүлжээ.
4 сарын 7-нд хилийн хаяанд орших Самански сууринг эзлэх үедээ ОМОН (Отряд милиции особого назначения-Тусгай зориулалтын цагдаагийн отряд) болон холбооны хүч 100 гаруй энгийн иргэдийг (өөр хэдэн зуун иргэд баривчлагдах, зодуулах, эрүү шүүлт тулгуулах зэргээр хэлмэгджээ) хяджээ.